***** ΚΑΝΟΝΙΣΜΟΣ (ΕΟΚ) αριθ. 976/82 ΤΟΥ ΣΥΜΒΟΥΛΙΟΥ της 26ης Απριλίου 1982 περί της προμηθείας αποκορυφωμένου γάλακτος σε σκόνη στην Ινδία ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1399/81 του Συμβουλίου της 19ης Μαΐου 1981 περί θεσπίσεως γενικών κανόνων σχετικά με την προμήθεια αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1981, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 7, την πρόταση της Επιτροπής, Εκτιμώντας: ότι στον κανονισμό (ΕΟΚ) αριθ. 1400/81 του Συμβουλίου της 19ης Μαΐου 1981 περί της προμηθείας αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1981, σε ορισμένες αναπτυσσόμενες χώρες και σε ορισμένους ειδικευμένους οργανισμούς (2) προβλέπεται απόθεμα 7 318 τόνων αποκορυφωμένου γάλακτος σε σκόνη· ότι ορισμένες ποσότητες αυτού του αποθέματος είναι ακόμα διαθέσιμες· ότι η Κοινότης έλαβε αίτηση για επισιτιστική βοήθεια σε αποκορυφωμένο γάλα σε σκόνη υπέρ της Ινδίας· ότι οι ανάγκες δικαιολογούν την επισιτιστική βοήθεια από μέρους της Κοινότητος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από τις ποσότητες που είναι ακόμα διαθέσιμες, στο πλαίσιο της αποθέματος που προβλέπεται από τον κανονισμό (ΕΟΚ) αριθ. 1400/81, 5 000 τόνοι διατίθενται ως επείγουσα επισιτιστική βοήθεια υπέρ της Ινδίας. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στο Λουξεμβούργο, στις 26 Απριλίου 1982.

[Source: multi_eurlex | Tokens: 1601]